stanford-oval/wikipedia huggingface dataset:
שמואל פרנקל (תעשיין)
הנצחה

ב־28 בנובמבר 1981, בבית הכנסת בפרודניק, הושר שיר מזמור לרגל יום הולדתו ה-100 של שמואל פרנקל. הוא הושמע שוב ב־5 בדצמבר 2019 על ידי הרכב הכינורות של תלמידי בית הספר הממלכתי למוזיקה קרול שימנובסקי בפרודניק  כחלק ממבצע קידום ספרים ופרסומים העוסקים במורשת הטקסטיל.
ב־18 ביוני 2016 ניתן שמו של שמואל פרנקל לעץ הדולב הלונדוני שצמח ליד בניין שער הכניסה למפעל לשעבר "פרוטקס" של שמואל פרנקל .
ב-28 במאי 2020, ביוזמתו של ראש עיריית פרודניק, שמו של שמואל פרנקל ניתן לרחוב החדש המחבר בין הרחובות Jasionowe Wzgórze עם ul. Powstańców Śląskich.
ראו גם

קהילת יהודי צילץ
קהילת יהודי פרודניק
לקריאה נוספת

A. Zappel, Max Pinkus: der schlesische Unternehmer, seine Schlesierbibliothek, seine Freundschaft mit Gerhart Hauptmann, Leverkusen 1992.
W. A. Reichart, C.F. Wilhelm Behl (Hrsg.), Max Pinkus: 3. Dezember 1857 bis 19. Juni 1934, München 1957.
W. Requardt, Der königliche preußische Kommerzienrat aus Neustadt O. S.: Erinnerungen an Max Pinkus (Schlesien: Arts, Science, Folklore, 27), Sigmaringen 1982, s. 26–46.
K. Schwerin, Max Pinkus, seine Schlesienbücherei und seine Freundschaft mit Gerhart Hauptmann, [w:] Jahrbuch der Universität Breslau, 1963, s. 210–235.
K.A. Kuczyński, Max Pinkus (1857–1934) [w:] K. Hildebrandt, K.A. Kuczyński (Hrsg.), Weggefährten Gerhart Hauptmanns. Förderer – Biographen – Interpreten, Würzburg 2002, s. 47–56.
הערות שוליים

↑  Dobrze zachowany – cmentarz żydowski w Prudniku.
↑  Samuel Fränkel (באנגלית אמריקאית)
1 2 3 4  Prudnik i Krnov. Miasta nicią budowane... – PDF
↑  Jak zmieniał się Prudnik z inicjatywy rodzin Fränkel i Pinkus – cz. 1.
↑  Zakłady Przemysłu Bawełnianego Frotex S.A., ul. Nyska, Prudnik – polska-org.pl
1 2  אודות התעשיינים פרנקל ופינקוס באתר הפולני bibliotekacyfrowa (בפולנית)
1 2  Zakłady Tkackie „Fränkel” w Prudniku
1 2  Wirtualny sztetl – Fränkel Samuel.
↑  Wetzel A., History of the town of Prudnik in Upper Silesia, Opole 2005.
↑  Borkowski M., Kirmiel A., Włodarczyk T., In the footsteps of Jews: Lower Silesia, Opole region, Ziemia Lubuska, Warsaw 2008, p. 139.
↑  Synagoga w Prudniku (ul. Kościuszki)
↑  Borkowski M., Kirmiel A., Włodarczyk T., In the footsteps of Jews: Lower Silesia, Opole region, Ziemia Lubuska, Warsaw 2008, pp. 139–140.
↑  Żydowska aktywność gospodarcza w Prudniku | Wirtualny Sztetl, sztetl.org.pl
↑  Nicieja SS, Kulczyk P., Prudnik Formerly and Today 1896 - 2006, Opole 2006.
↑  Rzepiela U., Szymańska-Seyler S., Prudnik of the past years 1895 - 1935, Opole 2006.
↑  Kulczyk P., Rzepiela U., Prudnik on an old postcard, Prudnik 2002.
↑  Neustadt / Auschwitz sub-camps / History / Auschwitz-Birkenau, auschwitz.org
↑  Kasza, Ryszard (2018). Historia Prudnika fotografią pisana. Prudnik: Prudnik County.
↑  Survivors, Sub Camps of Auschwitz (באנגלית בריטית)
↑  Zakłady Przemysłu Bawełnianego Frotex S.A., ul. Nyska, Prudnik - polska-org.pl, polska-org.pl
↑  Nowy cmentarz żydowski w Prudniku (ul. Kolejowa 40)
↑  To już jest koniec Frotexu (בפולנית), 2011-02-21
↑   Hymn pamięci Samuela Fränkla, סרטון  באתר יוטיוב (אורך: 1:52)
↑  Andrzej Dereń, Dziedzictwo dwóch miast - Teraz Prudnik!, ‏2019-12-05 (ב־)
↑  Przeglądanie danych – Pomnik przyrody
↑  Ich wiek szacowany jest na 170 i 250 lat. Są żywymi pomnikami (בפולנית), 2016-05-25
↑  Będzie ulica im. Samuela Fränkla, Prudnik24, ‏2020-05-28 (ב־)
| --- | --- |
בקרת זהויות :  PLWABN: 9810566105205606  VIAF: 49151776783818011740   WorldCat (עם VIAF): 49151776783818011740 
המפעלים של פרנקל (1864) בפרודניק
קבר שמואל פרנקל ואשתו אסתר
עץ הדולב הלונדוני, ששמו הוסב ל"סמואל" כמצבה חייה לשמואל פרנקל, בשער הכניסה למפעלי פרנקל, בפרודניק
Love in the Dark

| --- | --- |
עטיפתו הלא-רשמית של השיר
עטיפתו הלא-רשמית של השיר
 שיר בביצוע אדל
 מתוך האלבום 25
 יצא לאור:  20 בנובמבר 2015
 תאריך הקלטה:  2013–2015
 סוגה:  סול • פופ • R&B
 שפה:  אנגלית
 אורך:  4:45
 חברת תקליטים:  קולומביה • XL
 כתיבה:  אדל, סמואל דיקסון
 הפקה:  סמואל דיקסון
"Love in the Dark" (בעברית: "אהבה בתוך האפלה") הוא שיר שהוקלט על ידי הזמרת-יוצרת הבריטית אדל, מתוך אלבום האולפן השלישי שלה, 25. השיר יצא לאור ב-20 בנובמבר 2015, על ידי חברות התקליטים קולומביה רקורדס ואקס-אל רקורדינגס, ביחד עם שאר שירי האלבום. השיר נכתב על ידי אדל וסמואל דיקסון, שגם הפיק אותו. מבחינה מוזיקלית, "Love in the Dark" הוא שיר נשמה, המאופיין גם בסוגות מוזיקליות כדוגמת פופ ו-R&B. מבחינה לירית, עוסק השיר במערכת היחסים עליה נכתבו מרבית שירי 21.
כלפי "Love in the Dark" הופנו שבחים ביקורתיים רבים מטעם מבקרי המוזיקה ואתרי המוזיקה השונים, שסקרו אותו בעת שפרסמו ביקורת אודות 25. השיר זכה להצלחה מסחרית כאשר הגיע למקום ה-11 במצעד השירים מתחת להוט 100, וה-33 במצעד השירים הדיגיטליים הקנדיים. בהמשך, דורג במצעד הסינגלים הבריטי.
רקע וכתיבה

השיר נכתב על ידי אדל וסמואל דיקסון והופק על ידי דיקסון גם כן. "Love in the Dark" משקף את מה שהרגישה באותה התקופה. אף על פי שבן זוגה באותה העת נתן לה את מה שהייתה צריכה אז, מערכת היחסים ביניהם הצליחה להימשך. אדל מוצאת את עצמה במצב לא נוח, לאור ההיסטוריה שלה שהיא זו שנפרדת ממנו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.
ביקורת

הביקורות שהופנו כלפי "Love in the Dark" היו חיוביות. ב-NPR נכתב ש"בדומה ל-"Hello",‏ "Love in the Dark" מוכיח שהוא לא נועד להצליח מבחינה מסחרית". ברולינג סטון תיארו את השיר כ"שיר לפידים" ובהמשך, הוסיפו שמדובר ב"בלדה בוגרת". בגרדיאן הפנו כלפי השיר ביקורת חיובית, וזאת בנוסף לכך שסקרו בחיוב את 25.
ב"רשימת השירים הטובים ביותר של אדל, לפי הסדר" דורג השיר במקום ה-37. ברשימה דומה של בילבורד, דורג במקום ה-45.
מיקומי שיא

|   ‏‏‏  מצעדים ודירוגים (2015–2021)> מדינה |   ‏‏‏  מצעדים ודירוגים (2015–2021)> מצעד |   ‏‏‏  מצעדים ודירוגים (2015–2021)> מיקום שיא |   ‏‏‏  מצעדים ודירוגים (2015–2021)>  |
| --- | --- | --- | --- |
|  אירלנד | מצעד הסינגלים האירי | 54 |  |
|  ארצות הברית | בילבורד הוט 100 | – |  |
|  ארצות הברית | LyricFind Global | 5 |  |
|  ארצות הברית | מצעד השירים מתחת להוט 100 | 11 |  |
|  ארצות הברית | מצעד השירים הדיגיטליים | 26 |  |
|  גרמניה | GfK – טופ 100 | 79 |  |
|  הממלכה המאוחדת | מצעד הסינגלים הבריטי | 76 |  |
|  צרפת | SNEP | 39 |  |
|  קנדה | קנדה הוט 100 | – |  |
|  קנדה | מצעד השירים הדיגיטליים | 33 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 20 בנובמבר 2015 | הזרמת מוזיקה • הורדה דיגיטלית | קולומביה • XL |  |
הערות שוליים

1 2 3 4 5 6 7 8  Adele – Love in the Dark, נבדק ב-2021-10-05
1 2  25 by Adele, Genius (באנגלית)
1 2  Love In The Dark, 2016-06-24, נבדק ב-2021-10-05
1 2  Adele, Billboard
↑  Adele | full Official Chart History | Official Charts Company, www.officialcharts.com
↑  Walters, Barry (2015-11-23). "Break Up Or Make Up, On '25' Adele Always Comes Through". NPR (באנגלית). נבדק ב-2021-10-05.
↑  Jon Dolan, Jon Dolan, Adele '25' Album Review, Rolling Stone, ‏2015-11-24 (באנגלית אמריקאית)
↑  Adele: 25 review – 'We've been here before,' she sings. And she's right, the Guardian, ‏2015-11-19 (באנגלית)
↑  Adele – every song ranked!, the Guardian, ‏2020-10-22 (באנגלית)
↑  Copied to clipboardClick to copy, Every Adele Song Ranked: Critic's Picks, Billboard (באנגלית)
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
ויסקול

פסי רכבת חסומים בשלג בעקבות ויסקול (סופת בליזארד, מינסוטה, ארצות הברית, מרץ 1881)
ויסקול (ברומנית: Viscol) הוא השם ברומנית לרוח חורף חזקה מאוד המגיעה למהירות של 30 עד 35 מטר לשנייה או בין 110 ל 125 קילומטר לשעה. רוח בעוצמה זו יכולה להרים שלג ולשאת אותו למרחקים; מקבילה לבליזארד.
לעיתים קרובות הוויסקול מלווה בירידת שלג כבדה. הצירוף של שלג עם רוח חזקה גורם להיווצרותן של ערימות שלג גדולות הגורמות לנזקים ואף מסכנות חיים. הוויסקול גורם להפרעות קשות בתחבורה, תולש עצים משורשיהם, מנתק את רשת החשמל ומנתק יישובים מהאספקה הדרושה להם.
רוח ויסקול קרויה ברפובליקת מולדובה, בחבל מולדובה, בדוברוג'ה ובדרום מזרח מונטניה בשם קריבץ (ברומנית: crivăţ) ומכונה גם בשם "תרמיל ריק". בקיץ הרוח הזו נושבת רק לעיתים רחוקות ואז היא מביאה אוויר חם ויבש מהמזרח.
אירוע חזק במיוחד התרחש בשנת 1954.
ראו גם

בליזארד (סופת שלג)
קרב ואדי (1916)

לוטננט גנרל פנטון איילמאר - מפקד כח הפריצה הבריטי של המצור על כות
מייג'ור גנרל ג'ורג' יאנגהאזבנד - מפקד הדיוויזיה ה-7
קרב ואדי התחולל ממזרח לעיר כות, באמצע ינואר 1916 בין כוח של הצבא הבריטי לבין כוח חסימה של צבא האימפריה העות'מאנית במהלך המערכה במסופוטמיה במלחמת העולם הראשונה. הקרב היה כחלק ממערכה שהובילו הבריטים בניסיון לשחרר את הנצורים בעיר כות. הקרב הסתיים בפריצת קו החסימה השני שהקימו הטורקים אך במחיר גבוה של נפגעים ומבלי שנפרצה הדרך לנצורים.
רקע > פרוץ המלחמה

עם פרוץ מלחמת העולם הראשונה עמדו בריטניה והאימפריה העות'מאנית משני עברי המתרס. כצעד ראשון במערכה במסופוטמיה פלש צבא בריטניה לשאט אל ערב דרך המפרץ הפרסי בנובמבר 1914. מטרתה העיקרית של פעולה זו הייתה להגן על מרכזי ייצור הנפט בפרס (בעיקר בעיר הנפט אבאדן) ולהבטיח את חופש השיט במפרץ הפרסי למעבר מיכליות הנפט הבריטיות.
רקע > המערכה הראשונה לכיבוש בגדאד

כדי להבטיח את אחיזתם בדרום מזרח מסופוטמיה הרחיבו הבריטים את תחום אחיזתם וכבשו במהלך קרב בצרה את עיר המפתח בצרה שם הוקם הפיקוד הבריטי. בניגוד לבריטים, שהטילו למערכה כוחות חזקים ומיומנים, צמצמו הטורקים את כוחותיהם במסופוטמיה והעבירו יחידות לחזיתו אחרות. לאור הצלחות הבריטים הורה מפקד המערכה הבריטי, גנרל ג'ון ניקסון, לכוחותיו להמשיך להתקדם צפונה לאורך נהרות הפרת והחידקל ולכבוש את בגדאד.
במהלך 1915 ניצחו הבריטים במספר קרבות (אל-קורנה, שוויבה, עמארה, נאסריה וא-סין) שהביאו אותם לפאתי בגדאד. בנובמבר 1915, כשהם רק 15 ק"מ מבגדאד, התחולל קרב קטסיפון בין הבריטים לטורקים שהסתיים ללא ההכרעה אך עם נפגעים רבים לשני הצדדים דבר שאילץ את הבריטים לחזור לכות.
רקע > המצור על כות

הכוח הבריטי שנסוג לכות היה מורכב בעיקרו מחיילי הדיוויזיה ה-6 של "פונה" בפיקודו של מייג'ור גנרל צ'ארלס טאונסנד. עם ההגעה לכות ביקש טאונסנד ממפקדו גנרל ניקסון להמשיך בנסיגה עד לבצרה אך ניקסון הורה לכח להישאר ולהגן על העיר. החיילים הבריטים נערכו במערך הגנתי והניסיון של הטורקים לפרוץ לעיר נכשל. המפקד של הכח הטורקי, גנרל-פלדמרשל קולמר פון דר גולץ, הורה לחייליו (מהארמייה הטורקית ה-6) להטיל מצור על העיר וכן להקים מחסומים במורד החידקל כדי למנוע הגעת תגבורות בריטיות.
רקע > ההכנות הבריטיות לפריצת המצור

לפי הנחיותיו של גנרל ניקסון החלו ההכנות לפריצת המצור. ההערכות נעשתה בעיירה עלי אל-גרבי (כ-100 ק"מ במורד החידקל) והוביל אותה לוטננט גנרל פנטון איילמאר. לרשותו של איילמר הועמדו תחילה 3 בריגדות ובהמשך הובאה למקום הדיוויזיה ה-7 של "מירוט" שהועברה מגזרת אירופה.
רקע > קרב שייח' סעד

ב-3 בינואר 1916 יצא כח בריטי, בפיקודו של פנטון איילמאר, לתקוף את קו ההגנה הראשון של הטורקים שהתחפרו בעיירה שייח' סעד. הקרבות נערכו על שתי גדות החידקל ועד 9 בינואר הצליחו הבריטים לפרוץ את קו ההגנה הטורקי. ניצחון זה הושג במחיר גבוה של כ-4,300 פצועים וחללים וזאת בזמן שהיחידות הטורקיות נסוגו באופן מסודר לקו ההגנה השני בשפך של ואדי לחידקל. תחת הלחץ של ג'ון ניקסון להמשיך בפריצת הדרך לכות יצא איילמר, זמן קצר לאחר סיום קרב שייח' סעד, לפריצת קו ההגנה השני שנפרס כ-15 ק"מ במעלה הנהר בנקודה שבה מתחבר ערוץ ואדי, שזורם מצפון, לחידקל.
הכוחות המעורבים בקרב ואדי > צבא בריטניה

בתחילת 1916, עם הגעת כוחות חדשים לגזרת מסופוטמיה, נבנה כוח חדש שנקרא "קורפוס חידקל" שכלל את כוחות "חיל המשלוח ההודי" וכן את התגבורת (בעיקר הדיוויזיה ה-7). כוח זה, בפיקודו של לוטננט גנרל פנטון איילמאר, החל את המערכה עם כ-13,300 חיילים אולם כוח זה הצטמצם לאחר היקף נפגעים גדול (כ-4,000) בקרב שייח' סעד. הכוח כלל את היחידות הבאות:
הבריגדה ההודית הרכובה ה-6 שהייתה מעורבת במהלך 1915 במערכה לכיבוש בגדאד.
בריגדת הרגלים ההודית ה-35 שהייתה יחידה חדשה שנבנתה בדצמבר 1915 וצורפה למערכה לשחרור כות.
בריגדת הרגלים ההודית ה-28, שהייתה פעילה בתחילת המלחמה במערכה על סיני וארץ ישראל ובתימן והגיעה למסופוטמיה באוקטובר 1915.
הדיוויזיה ה-7 של "מירוט" תחת פיקודו של ג'ורג' יאנגהאזבנד: הועברה בתחילת המלחמה לזירת מערב אירופה כחלק מכוח A של חיל המשלוח ההודי. לאחר מספר קרבות בחזית המערבית ולאחר שסבלה מנפגעים רבים הועברה, בשלהי 1915, למערכה במסופוטמיה.
ספינות מלחמה.
הכוחות המעורבים בקרב ואדי > הצבא העות'מאני

הכוח העות'מאני, שעמד מול הצבא הבריטי, התבסס על הארמייה הטורקית ה-6 בפיקודו של קולמר פון דר גולץ. ארמייה זו נחלקה ל-2 קורפוסים:
הקורפוס ה-18 בפיקודו של קאזים פאשה שימר את המצור על כות ולא היה מעורב בקרב אך שלח תגבורות לקו ההגנה.
הקורפוס ה-13 בפיקודו של חליל כות הוא זה שנשלח לחסום את התקדמות הכוחות הבריטים. לאחר קרב שייח' סעד תגברו הטורקים את כוחותיהם בקו ההגנה השני בואדי להיקף של כ-20,000 חיילים שנחלקו ל-2 דיוויזיות:
הדיוויזיה ה-52: נבנתה עם פרוץ המלחמה ונשלחה תחילה למערכה בקווקז. בנובמבר 1915 הועברה למסופוטמיה ונלחמה בקרב קטסיפון ובמצור על כות.
הדיוויזיה ה-35: הייתה מעורבת במערכה במסופוטמיה מראשיתה והשתתפה בסדרת הפסדים בקרבות במהלך נסיגתה מבצרה לבגדאד. בקרבות אלו סבלה הדיוויזיה מנפגעים רבים ולקראת המצור על כות תוגברה בחיילים מהדיוויזייה ה-38 שגם היא סבלה מנפגעים רבים.
מהלך קרב ואדי > תוכנית ההתקפה

איילמר חילק את כוחותיו לשניים כדלקמן:
הבריגדה ה-28, בפיקוד בריגדיר גנרל ג'ורג' קמבל, תתקוף חזיתית את קו החפירות הטורקי.
שאר הכוחות של איילמאר בפיקודו של ג'ורג' יאנגהאזבנד יאגפו את הכוח הטורקי.
מהלך קרב ואדי > מהלך הקרב ב-13 בינואר 1916

ב-13 בינואר 1916 החלו הכוחות הבריטים להתקדם משייח' סעד לקו העמדות הטורקי אך בגלל ערפל כבד ואיטיות הגעת הארטילריה החלה ההתקפה באיחור. איטיות התנועה הבריטית ביטלה את גורם ההפתעה ואיפשרה לטורקים לגלות את הכוחות האוגפים ולחזק את אגפיהם.
הדיוויזיה ה-28 שתקפה חזיתית סבלה מנפגעים רבים בעוד שהכוחות האוגפים, שחסרו מפות מדויקות של השטח, לא הצליחו לבצע את תוכניתם ונסוגו.
בסיומו של יום הקרב הצליחו הבריטים להשתלט על אזור הואדי אך זה קירב אותם רק במקצת לכות ומחיר ההישג בחללים ופצועים היה גבוה מאוד.
תוצאות הקרב

על אף כיבוש גזרת הואדי ההתקדמות הקרקעית של הבריטית הייתה קטנה.
נפגעים:
הצבא הבריטי: כ-1,600 פצועים וחללים.
הצבא העות'מאני: כ-530 פצועים וחללים
לקריאה נוספת

Barker, A. J. (2009). The First Iraq War, 1914-1918: Britain's Mesopotamian Campaign. New York: Enigma Books. ISBN 978-1-929631-86-5.
Townshend, Charles (2011). When God Made Hell: The British Invasion of Mesopotamia and the Creation of Iraq, 1914-1921. Faber & Faber.
Wilson, Lieutenant-Colonel Sir Arthur T. (1969). Loyalties: Mesopotamia 1914-1917. Greenwood Press, Publishers.
Mason, Philip (1974). A Matter of Honour: An Account of the Indian Army, Its Officers & Men. Ebenezar Bayliss and Son Limited. ISBN 0-03-012911-7.
Davis, Paul K. (1994). Ends and Means: The British Mesopotamian Campaign and Commission. Farleigh Dickinson University Press. ISBN 0-8386-3530-X.
Erickson, Edward J. (2001). Ordered to Die: A History of the Ottoman Army in the First World War. Greenwood Publishing Group. ISBN 978-0-313-31516-9.
הערות שוליים

↑  הטורקים העדיפו להעביר יחידות רבות למערכה בקווקז ולמערכה בסיני וארץ ישראל
| המערכה במסופוטמיה במלחמת העולם הראשונה |
| --- | --- | --- |
| כללי | מסילת הברזל ברלין-בגדאד | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| קרבות | 1914: קרב בצרה • קרב אל-קורנה 1915: קרב שוויבה • קרב עמארה • קרב נאסריה • קרב א-סין • קרב קטסיפון 1916: המצור על כות • קרב שייח' סעד • קרב ואדי • קרב אום-אל-האנה • קרב דוג'יילה 1917: קרב כות השני • כיבוש בגדאד • קרב סאמארה • קרב רמאדי הראשון • קרב רמאדי השני 1918: קרב חאן בגדאדי • קרב שרקט • האוטונומיה של נג'ף במלחמת העולם הראשונה | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| יחידות | צבא בריטניה: הצבא הבריטי • חיל המשלוח ההודי • הדיוויזיה השלישית "לאהור" • הדיוויזיה השישית "פונה" • הדיוויזיה השביעית "מירוט" • הדיוויזיה ה-12 ההודית • הדיוויזיה ה-13 "המערבית" • הדיוויזיה ה-14 ההודית • הדיוויזיה ה-15 ההודית • הדיוויזיה ה-17 ההודית • הדיוויזיה ה-18 ההודית הצבא העות'מאני: הארמייה השישית | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אישים | צבא בריטניה: ג'ון ניקסון • צ'ארלס טאונסנד • ג'ורג' פרדריק גורינג • פרסי לייק • פנטון איילמאר • פרדריק סטנלי מוד • ג'ורג יאנגהאזבנד • אלכסנדר קוב • ויליאם מרשל הצבא העות'מאני: אנוור פאשה • קולמר פון דר גולץ • נוראדין איברהים פאשה • סולימאן אסקרי ביי • חליל כות • מוסה קזם קראבקיר • עלי איחסן סביס • איסמעיל האקי ביי (אנ') | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אתרים | אנדרטת בצרה • בית הקברות הצבאי הבריטי בעמארה • בית הקברות הצבאי הבריטי בבצרה • בית הקברות הצבאי הבריטי בבגדאד • בית הקברות הצבאי הבריטי בכות • שער הודו | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| תוצאות | הפסקת האש של מודרוס • הסכם סוור | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
קאי לאן

| --- | --- |

כרזת הסדרה
 סוגה:  סדרת אנימציה, סדרה לילדים, סדרה מוזיקלית
 יוצרים:  קרן צ'או
 כותבים:  סאשה פלדינו (כותב ראשי) בראדלי צווייג (כותב צוות)
 בימוי:  דייוויד מרשל
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית קנדה קנדה
 שפות:  אנגלית וסינית (דובב לשפות נוספות, ביניהן עברית)
 מספר עונות:  2
 מספר פרקים:  40
 הפקה
 מפיק:  סאשה פלדינו
 מפיקים בפועל:  מרי הרינגטון
 חברת הפקה:  Harringtoons Productions אולפני ההנפשה של ניקלודיאון
 אורך פרק:  24 דקות
 שידור
 רשת שידור:  ניקלודיאון Treehouse TV
 רשת שידור בישראל:  ניקלודיאון ניק ג'וניור
 פורמט (תמונה):  1080i:‏ HDTV
 תקופת שידור מקורית:  5 בנובמבר 2007 – 4 בנובמבר 2011
 תקופת שידור בישראל:  2009 – 2012
 קישורים חיצוניים
 אתר רשמי
 דף התוכנית ב-IMDb
קאי לאן (באנגלית: Ni Hao, Kai-Lan) היא סדרת אנימציה אינטראקטיביות אמריקאית-קנדית לילדים משנת 2007 המושפעת מאנימה. הסדרה מבוססת על זיכרונות הילדות של יוצרת הסדרה, קרן צ'או, שגדלה במשק בית תרבותי אמריקאי-סיני. הסדרה גם מבוססת על סדרת אנימציה קצרה בשם "Downward Doghouse". במהלך כל פרק בסדרה, קאי לאן וחבריה יוצאים להרפתקאות, שרים ולומדים ומלמדים את השפה הסינית.
הסדרה שודרה לראשונה בערוץ הקנדי Treehouse TV, ולאחר מכן שודרה בערוץ ניקלודיאון האמריקאי החל מה-5 בנובמבר 2007 עד ה-4 בנובמבר 2011. בישראל הסדרה שודרה בדיבוב לעברית בערוץ ניקלודיאון, ולאחר מכן בערוץ ניק ג'וניור החל משנת 2009 עד שנת 2012. בנוסף לקנדה, ארצות הברית וישראל, הסדרה שודרה במדינות נוספות, ביניהן איטליה וצרפת.
לסדרה נוצרו שתי עונות ו-40 פרקים באורך 24 דקות. על בסיס הסדרה הופצו DVD, בובות, בגדים ומוצרים נוספים.
תקציר העלילה

הסדרה עוסקת בילדה בשם קאי לאן, ילדה המתגוררת עם חבריה בקליפורניה (על פי מה שנאמר בסוף העונה הראשונה) איתם היא מציגה לצופים את השפה הסינית יחד עם אלמנטים של תרבות וערכים סיניים. במהלך הסדרה נשבר הקיר הרביעי, וקאי לאן וחבריה פונים לצופים וחוזרים על מילים מסוימות בשפה הסינית.
דמויות ראשיות

קאי לאן (Kai-Lan) - ילדה צעירה, שובבה והרפתקנית עם לב גדול. היא דוברת עברית (אנגלית בגרסת המקור) וגם מנדרינית. במהלך הסדרה היא ממלמדת את הצופים ואת חבריה בעלי החיים את שפתה ותרבותה.
יה-יה (Ye-Ye) - סבא של קאי לאן. הוא נולד בהונג קונג ומעביר באהבה את המסורת שלו לנכדתו.
רינטו (Rintoo) - נמר אימפולסיבי צעיר שפועל לעיתים קרובות לפני שהוא חושב.
טולי (Tolee) - קואלה אפור שאוהב פנדות ופירות, בעיקר תפוחים, בננות ואננס. הוא אינטליגנטי בעל רעיונות טובים.
הוהו (Hoho) - קוף לבן שהכי צעיר מבין חבריה של קאי לאן. הוא מלא אנרגיה ונהנה להיות במרכז תשומת הלב.
לולו (Lulu) - קרנפה ורודה בעלת בלון אדום שקשור סביב קרנה, דבר המסייע לה לעוף בשמיים. מאוד אנרגטית ומתוקה.
מדבבים

במאי הדיבוב בעברית היו אפרת קרצמן ועמיחי בר טוב ומפיקת הדיבוב הייתה אסנת סדן.
| שם הדמות | מדבב/ת באנגלית | מדבב/ת בעברית |
| --- | --- | --- |
| קאי לאן | ג'ייד-ליאנה פיטרס | אלה ארמוני |
| יה-יה | קלם צ'אונג | שמחה ברבירו |
| רינטו | ג'ק סמסון | שיר כהן |
| טולי | חמאני גריפין | טליה בלומקין |
| הוהו | אנג'י וו | לירז גורדון (2009 - 2010) דייוויד לרנר (2012) |
| לולו | בוורלי דואן |  |
בדיבוב העברי דיבבו גם דן קיזלר, מיכל מוכתר (2009 - 2010), מיכל רשף, עדי קוזלובסקי ועידו גביש בתור מלך הקופים (2012).
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 20 | 5 בנובמבר 2007 | 4 בנובמבר 2008 |
|  | 2 | 20 | 21 בנובמבר 2009 | 4 בנובמבר 2011 |
פרסים ומועמדויות

| שנה | פרס | קטגוריה | נמענים ומעומדים | תוצאה |
| --- | --- | --- | --- | --- |
| 2008 | פרס ארטיוס | הישג יוצא מן הכלל בליהוק - תוכנית טלוויזיה מונפשת | שרה נונאן ומרדית ליין | מועמדות |
| 2010 | פרס אמי | תוכניות טלוויזיה יומיות לסדרות מיוחדות יוצאות מן הכלל | סאשה פלדינו, מרי הרינגטון, ג'ף דגרנדיס ואנדרו הובנר | מועמדות |
ראו גם

מגלים עם דורה
תומאס מאן

ערך זה עוסק בסופר גרמני. אם התכוונתם לשחקן קולנוע, ראו .
| --- | --- |
 
תומאס מאן, 1929
 לידה:  6 ביוני 1875 האימפריה הגרמנית ליבק, גרמניה
 פטירה:  12 באוגוסט 1955 (בגיל 80) שווייץ ציריך, שווייץ
 שם לידה:  Paul Thomas Mann 
 מדינה:  הרייך הגרמני, הקיסרות הגרמנית, רפובליקת ויימאר, ארצות הברית, צ'כוסלובקיה, גרמניה הנאצית 
 לאום:  גרמני
 מקום קבורה:  Kilchberg cemetery 
 אירועים משמעותיים:  Railway Accident at Regenstauf 
 עיסוק:  סופר, מסאי ומחזאי
 מקום לימודים:  אוניברסיטת מינכן, האוניברסיטה הטכנית של מינכן, קתרינאום 
 שפות היצירה:  גרמנית
 נושאי כתיבה:  נובלות ורומנים ריאליסטיים ואירוניים
 יצירות בולטות:  בית בודנברוק, הר הקסמים, דוקטור פאוסטוס
 תקופת הפעילות:  1890–1955 (כ־65 שנים) 
 הושפע מ:  גתה, שופנהאואר, ניטשה,  קלגס, יעקבסן, אנדרסן, נובאליס, היינה, ויטמן, פונטאנה, איבסן, טולסטוי, קונראד, ז'יד
 השפיע על:  קלאוס מאן, ריכארד דהמל, הרמן הסה, יעקב וסרמן
 בן או בת זוג:  קטיה מאן (?–12 באוגוסט 1955) 
 צאצאים:  אריקה מאן, מוניקה מאן, אליזבת מאן בורג׳ס, גולו מאן, קלאוס מאן, מייקל מאן 
 פרסים והוקרה:  פרס נובל לספרות (1929)  פרס גתה מטעם גרמניה המערבית (בפרנקפורט אם מיין) ומטעם גרמניה המזרחית (בוויימאר) (1949)  פרס שילר (1955)
 חתימה:   
 
פאול תומאס מאן (בגרמנית: Paul Thomas Mann;‏ 6 ביוני 1875, ליבק, גרמניה – 12 באוגוסט 1955, ציריך, שווייץ) היה סופר, מסאי ומחזאי גרמני. נודע בעיקר בנובלות וברומנים הריאליסטיים והאירוניים שלו, המספקים תובנות אנושיות אוניברסליות וחדירה עמוקה לתודעתו של האמן. נמנה עם הסופרים החשובים ביותר בתולדות הספרות הגרמנית והספרות העולמית. חתן פרס נובל לספרות לשנת 1929, פרס גתה מטעם גרמניה המערבית (בפרנקפורט אם מיין) ומטעם גרמניה המזרחית (בוויימאר), שניהם ב-1949, ופרס שילר לשנת 1955.